શ્રીનગર : હિઝબુલ મુજાહિદીનાં કમાન્ડર બુરહાન વાનીનાં એન્કાઉન્ટર બાદથી જ ખીણમાં પરિસ્થિતી સતત વણસી રહી છે. તંગ પરિસ્થિતી વચ્ચે રવિવારે અચાનક શ્રીનગરના સિટી સેન્ટર પર લગાવાયેલા એક પોસ્ટરે વાતાવરણમાં ફરીથી એક વખત ટેન્શન પેદા કરી દીધું છે. સંગબાજ નામનાં એક એસોસિએશનની તરફથી લગાવાયેલા પોસ્ટરમાં યુવતીઓને ધમકી આપવામાં આવી છે. લખવામાં આવ્યું છે કે યુવતીઓને રિકવેસ્ટ કરવામાં આવે છે કે સ્કુટી ન ચલાવે.જો કોઇ યુવતી તેવું કરતી જોવા મળશે તો તેને સ્કુટી સહિત સળગાવી દેવામાં આવશે.